दो साल से अटकी छात्रवृत्ति इस महीने के अंत तक मिलेगी
डीईओ ने प्राइवेट स्कूलों को छात्रवृत्ति वितरण कार्य अधूरा होने पर दिए थे नोटिस
भास्कर संवाददाता| छतरपुर
जिले के 58 संकुलों में 2013-14 और 2014-15 निजी स्कूलों में बच्चों को स्कूल प्रबंधकों की लापरवाही के कारण छात्रवृत्ति वितरण नहीं हो पाया था। इसे लेकर जिला शिक्षा अधिकारी ने एक सप्ताह के अंदर सभी स्कूल संचालकों को नोटिस जारी किया। साथ ही निश्चित समय में अधूरा छात्रवृत्ति कार्य पूरा करने के निर्देश दिए गए थे। स्कूल द्वारा समय सीमा में छात्रवृत्ति वितरण कार्य पूरा नहीं करने पर स्कूल की मान्यता निरस्त करने की बात कही थी। इसके अलावा स्कूल की मान्यता निरस्त होने के बाद सभी बच्चों का स्थानांतरण सरकारी स्कूल किया जाना था।
करीब एक दिन गुजरने के बाद अब पोर्टल पर 58 संकुलों में 25 दिसंबर तक मात्र 56 बच्चे ही रह गए हैं। बुधवार को पार्टल पर मप्र की रेटिंग में छतरपुर जिला 31 नंबर पर था। नोटिस के बाद अब तक छात्रवृत्ति का कार्य 89.5 प्रतिशत पूरा हो चुका है, और करीब एक सप्ताह के अंदर बचा हुआ कार्य भी जल्द ही पूरा कर लिया जाएगा।
जिला शिक्षा केंद्र में छात्रवृत्ति शाखा के नोडल अधिकारी वशीउल्ला खान ने बताया कि कलेक्टर और जिला सीईओ दो सत्रों का अधूरा छात्रवृत्ति कार्य जल्द ही पूरा कराने के निर्देश दिए गए थे। इसके बाद 58 संकुलों में निजी स्कूल में दो सत्रों से प्राइमरी और मिडिल स्कूलों में छात्रवृत्ति वितरण नहीं हो पाने को लेकर नोटिस दिए गए थे। इसके बाद से जो कार्य पहले 50 प्रतिशत पोर्टल पर दर्ज था वह 89.5 प्रतिशत तक हो गया है।
छात्रवृत्ति के नोडल अधिकारी ने बताया कि सभी संकुलों में डीडीओ को नियमित रुप से बच्चों की छात्रवृत्ति वितरण कार्य की अपडेट की जानकारी ली जा रही है। ताकि नए सत्र से पहले बच्चों का पिछला छात्रवृत्ति वितरण कार्य पूरा हो सके।
hin_Deva hin_Deva bho_Deva hin_Deva hin_Deva hin_Deva hin_Deva